KINNITATUD	   
Kaitseväe Akadeemia ülema
07.03.2024 käskkirjaga nr 416

Õppekava nimetus	Akadeemilise inglise keele kursus Balti Kaitsekolledži kandidaatidele	
Õppekava nimetus inglise keeles	Academic English for Baltic Defence College Candidates	
Õppekava kood	24004	
Õppe tüüp 	Täiendusõpe	
Õppekavarühm	Keeleõpe	
Õppekava maht 	172 akadeemilist tundi	
Õppe nominaalkestus	5 nädalat	
Õppekoormus	Täiskoormus	
Õppeasutus	Kaitseväe Akadeemia (KVA)	
Õppekeel	Inglise keel	
Õpiväljundite saavutamiseks vajalikud teised keeled	Puuduvad	
Õppekava kinnitamine õppeasutuses	KVA ülema 07.03.2024 käskkirjaga nr 416	
Kandideerimistingimused	Kaitseressursside Ameti inimvara arendamise osakonna poolt Balti Kaitsekolledži JCGSC kursusele esitamine. 	
Õpingute alustamise tingimused	KVA ülema käskkirjaga kursusele arvamine.	
Õppekava eesmärk	Arendada kursuslase kirjalikku ja suulist akadeemilist eneseväljendusoskust kõrgtasemel. Kursusel toetatakse võtmepädevuste arendamist.	
Õppekava õpiväljundid	Õppekava läbimise järel kursuslane:
1)	kirjutab inglise keeles argumenteeriva essee, selgitades üksikasjalikult oma seisukohta, kaaludes erinevate vaatenurkade tugevaid ja nõrku külgi ning sünteesides eri allikatest pärit infot;
2)	väljendab selgelt oma seisukohti erinevatel abstraktsetel teemadel, tuues välja eri arvamuste poolt- ja vastuargumendid. Kommenteerib ja asjakohaste näidete toel laiendab ja põhjendab oma mõttekäike;
3)	mõistab keerukamate akadeemiliste tekstide tuuma ning suudab seda suuliselt või kirjalikult refereerida;
4)	kasutab nii suulises kui kirjalikus eneseväljenduses akadeemilisele inglise keelele omast sõnavara ja grammatikat.	
Lõpphindamise viis	Mitteeristav (ME)	
Õppekeskkond	Klass, EKV e-õppe portaal ILIAS	

Õppemeetodid ja maht	Seminar – 92 tundi
Iseseisev töö (IT) – 78 tundi
Tagasiside (TS) – 2 tundi	
Õppekava ülesehituse lühikirjeldus	Kursus viiakse läbi ühes moodulis. Õppetöö viiakse läbi tunniplaani alusel.	
Koolitajate kvalifikatsioon ning õpi- või töökogemus	Koolitajad vastavad KVA akadeemiliste töötajate teenistuse korras sätestatud nõuetele.
	
Õppetöö läbiviijad	Vastutav läbiviija Katri Sirkel (MA);
läbiviija Aigi Piirimees (MA).	
Kohustuslikud õppematerjalid	Õppejõudude poolt koostatud jaotusmaterjal. 
E-õppe moodulid EKV e-õppe portaalis ILIAS.	
Soovitatavad õppematerjalid	Chazal de, E., McCarter, S.  2018. Oxford EAP. A Course in English for Academic Purposes. Oxford University Press.
Copus, Julia. 2009. Brilliant Writing Tips for Students. Basingstoke: Palgrave Macmillan.
Jakeman, V.; Harrison, M.; Paterson, K. (2022). Improve Your Grammar. The Essential Guide to Accurate Writing. London: Bloomsbury
McCarthy, M., O’Dell, F. 2009. Academic Vocabulary in Use. Cambridge: Cambridge University Press.
Sowton, C. 2012. 50 Steps to Improving Your Academic Writing. Reading: Garnet Publishing Ltd.
Williams, Kate. 2009. Getting Critical. Basingstoke: Palgrave Macmillan.
http://owl.english.purdue.edu/owl/	
Iseseisvate tööde loetelu ja lühikirjeldus	-	Artiklite jm õppematerjalide lugemine, analüüsimine ja ettevalmistumine ettekanneteks, aruteludeks  ja kirjalikeks töödeks.
-	Dispuudi ettevalmistamine.
-	Argumenteeriva essee kirjutamine.
-	Grammatika- ja sõnavaraharjutuste tegemine.	
Lõpphindamisele pääsemise tingimused	Puuduvad	
Hindamismeetodid	Essee, ettekanne, grupitöö.	
Lõpphindamise tulemuse kujunemine	Õppeaine loetakse arvestatuks, kui kõik iseseisvad ja arvestuslikud tööd on sooritatud vähemalt hindamiskriteeriumites sätestatud lävendi tasemel.
Arvestuslikud tööd:
- argumenteeriv essee (900–1000 sõna);
- ettekanne (10–15 min);
- grupitöö (dispuut).	
Tagasiside andmine	Kõikidele arvestuslikele ja iseseisvatele töödele antakse tagasisidet kas suuliselt või kirjalikult või tagatakse enesekontrollimeede.	
Võlgnevuste likvideerimine	Võlgnevused tuleb likvideerida kokkuleppel õppejõududega kursuse lõpuks.	
Õppekava täitmine	Õppetöös osalemine on kursuslasele kohustuslik. 	
Õppe lõpetamise tingimused 	Kõik arvestuslikud tööd on sooritatud vähemalt hindamiskriteeriumites sätestatud miinimumtasemel.	
Lõpetamisel väljastatavad dokumendid 	Kursuslasele väljastatakse KVA täiendusõppe lõpudokumentide väljaandmise korra alusel tunnistus koos tunnistuse lisaga või tõend.	
Lõpetamisel omandatav sõjaväeline kvalifikatsioon	Puudub	
Lõpetamisel antav auaste 	Puudub
	
Lõpetamisel antavad õigused 	Puuduvad	
Lisainformatsioon 	KVA õppeosakonna võõrkeelte õppetool	

Tunnijaotusplaan	
Teema nr	Teema	Koht	Läbiviija	Maht tundides	Õppetöö vorm	
1.	1. Sissejuhatus kursusesse.
2. Akadeemilise inglise keele iseärasused; register.
3. Ingliskeelse akadeemilise kirjutamise tavad ja normid.
4. Esseeküsimuse analüüs, essee kava koostamine.
5. Õpioskused, lugemisstrateegiad, aja juhtimine.
6. Kriitiline mõtlemine ja otsustamisoskus.
7. Refleksioon.	Klass	K. Sirkel
A. Piirimees	22

8	Seminar

IT	
2.	1. Ingliskeelse akadeemilise essee struktuur, teesi formuleerimine, sissejuhatuse kirjutamine.
2. Essee mikro- ja makrostruktuur, lõigu ülesehitus, teemalaused.
3. Akadeemiliste tekstide analüüs, allikakriitilisus, märkmete tegemine.
4. Akadeemiline sõnavara ja lauseehitus.
5. Refleksioon.	Klass	K. Sirkel
A. Piirimees
	22

16	Seminar

IT	
3.	1. Plagiaat, viitamine, tsitaat, parafraas, kokkuvõte, süntees.
2. Essee kokkuvõtte kirjutamine.
3. Akadeemiline sõnavara ja lauseehitus.
4.Ettekannete tegemine; vestlustes osalemine. Lühiettekanded.
5. Refleksioon. 	Klass	K. Sirkel
A. Piirimees	16

22	Seminar

IT	
4.	1. Essee kirjutamine, tagasisidestamine, arutelu.
2. Essee sisuline ja keeleline toimetamine.
3. Akadeemiline sõnavara ja lauseehitus.
4.Ettekanne kuulatud loengu põhjal.
5. Refleksioon.	Klass	K. Sirkel
A. Piirimees	16

22	Seminar

IT	
5.	1. Akadeemiline sõnavara ja lauseehitus. 
2. Dispuut.
3. Ettekanded ja arutelud (essee tutvustus)
4. Grupiettekanded (Handbook of Operational Parametres).
5. Refleksioon.	Klass	K. Sirkel
A. Piirimees	16

10	Seminar

IT	
6.	Tagasiside.	Klass	K. Sirkel
A. Piirimees	2	TS	

Õppeaine hindamine 
Meetodipõhine mitteeristav hindamine	
Hindamismeetod	Hindamiskriteeriumid lävendi tasemel	
Argumenteeriv essee 
Hinnatakse 1., 2., 3. ja 4.
õpiväljundi saavutamist	Rakendab ingliskeelse akadeemilise kirjutamise tavasid ja norme essee kirjutamisel. 
Esitab põhjendatud poolt- ja vastuväiteid ning selgitab võimalike seisukohtade eeliseid ja puudusi.
Sünteesib eri allikatest pärit infot ja arutluskäike. 
Viitab essees kasutatud allikatele nõuetekohaselt.
Ei tee vääriti mõistmist põhjustavaid grammatikavigu.
Kasutab essees akadeemilist sõnavara. 
Võtab arvesse varasemat tagasisidet.	
Ettekanne 
Hinnatakse 2., 3. ja 4.
õpiväljundi saavutamist	Võtab loogiliselt ja selgelt kokku keerukamaid abstraktseid või konkreetseid tekste, andes nende sisu objektiivselt edasi.

Esitab erialases mõttevahetuses selgesõnaliselt oma seisukohti, põhjendab poolt- ja vastuväiteid, kaalub eri seisukohtade tugevaid ja nõrku külgi. 
Vastab esinemisjärgsetele küsimustele ladusalt, ilma et kuulajatel tekiks mõistmisraskusi. 
Ei tee vääriti mõistmist põhjustavaid grammatikavigu.
Kasutab akadeemilist sõnavara. 
Võtab arvesse varasemat tagasisidet.	
Grupitöö (dispuut)
Hinnatakse 2., 3. ja 4. 
õpiväljundi saavutamist. 	Esitab erialases mõttevahetuses selgesõnaliselt oma seisukohti, põhjendab poolt- ja vastuväiteid, kaalub eri seisukohtade tugevaid ja nõrku külgi ning toob asjakohaseid näiteid.
Kasutab vestluse ülalhoidmise strateegiaid, kõnevooru võtmiseks sobivaid fraase ja esitab asjakohaseid küsimusi. 
Kasutab grammatilisi struktuure õigesti ega tee vääriti mõistmist põhjustavaid vigu.
Kasutab ulatuslikku sõnavara üldistel, tööalastel ja mõnel abstraktsel teemal. Keelekasutus on olukorrale vastav.
Võtab arvesse varasemat tagasisidet.